
Karen-dãmb sẽn pake, n na n kõ 
lɩslaambã fãa 
Yɑɑ bãng-kɑseng soɑbã rẽnde 
A Abdul Aziiz ɭbn Abdʋllaah ɭbn Baaz (Wẽnd na 
yols-a) 
D na n sɩnga d koeesã ne Wẽnd Yʋʋrã 
Albarka, sẽn yaa Dũni yols zãng naabã, n leb 
yaa Sɩd-kõatbã welg n yols naabã 
Gafã gʋlsd gom-tɩʋʋsdgã 
Pẽgr be ne  Wẽnd  sẽn  yaa  bõn-naandsã Naabã, la 
baas neer bee ne Wẽnd zoεtbã, la Wẽnd na pʋʋs la A 
tɩlg  A  Yambã  la  A  Tẽn-tʋʋmã,  tõnd  Nabiyaamã  a 
Mʋhammad, ne a zakã rãmbã la a Ṣahaabsã fãa gilli. 
Rẽ loogre poorẽ: 
Wãnde yaa gom-biis sẽn kʋʋg koεεga, sẽn na vẽneg 
yεl  nins  sãnda  sẽn  kẽed  ne  lɩslaangã  tɩ  yaa  tɩlae  ne 
lɩslaam fãa t'a bãng-ba,  m  pʋd-a lame: (Karen-dãmb 
sẽn pake, n na n kõ lɩslaambã fãa). 
La m kota Wẽnde, t'A naf-a ne lɩslaambã, la A reeg-
a, bala A yaa Kõta n yaa kõ-wagell Soaba. 
A Abdul Aziz ɭbn Abdʋllaah ɭbn Baaz Karen-dãmb 

3 
sẽn pake, n na n kõ lɩslaambã fãa

1

 
Rẽenem karengã, yaa Al-hamdã la 
sʋʋr koeesã. 
Yaa Al-hamdã  la  bũmb  ning  f  sẽn  tõe  tεka,  sʋʋr 
koeesẽ  wã,  sẽn  sɩng  sʋʋra  ning  sẽn  boond  tɩ  "Az-
zalzalã wã" n  tʋg  n tãag "An-naasã" sẽn  na n deeeg 
karen-saam nengẽ, la kareng  remsgo,  la  a  rulsgu,  lɑ 
bũmb ning sẽn yɑɑ tɩlɑe tɩ b fɑhm-ɑ wã welesgo. 
Kareng a yiib soaba: Yaa lɩslaangã 
zeng-raadã 
Yaa  lɩslaangã  zeng-raad  a  nu  wã  vẽnegre,  la  a 
rẽenem la  a sẽn yɩɩd zɩsgo, yaa:  Yaa "Laa'ɩlaaha  ɩlla 
Allaah wa anna Mʋhammadan Rasʋʋlʋllaah" n lagem 
ne  "Laa'ɩlaaha  ɩlla  Allaah"  sart-rãmbã  vẽnegre.  La 
"Laa'ɩlaaha" wã maanã: Yaa (Soab ka be), tɩ yaa sẽn 
kɩɩsd bũmb fãa b sẽn tũudi tɩ pa Wẽnde, "ɭlla Allaah" 
(tɩ  sã  n  pa  Wẽnde) tɩ yaa  sẽn  tabend  tũudum  fãa ne 
Wẽnd A Yembr, naag-n-taag pa be ne-A ye. La sã n 
yaa  "Laa'ɩlaaha  ɩlla  Allaah"=  (soab  ka  be  sã  n  pa 
Wẽndã) sart-dãmbã rẽnda Yaa: bãngr ninga sẽn yiisd 
zɩɩlmã  la  bãng-n-wãak  ning  sẽn  yiisd  sikã,  la  pʋ-
 

1

 (Maǧmuuʿu Al-fataawaa wa maƙaalaat mutanawɩʿa) ( 3/ 288-
298). 

4 
peelem  ning  sẽn  yiisd  lagm-n-taarã,  la  sɩd  ning  sẽn 
yiisd zĩri-beedã, la nonglem ning sẽn yiisd kisgrã, la 
sak-n-tũ ning sẽn yiisd bas-n-ra-maanã, la reegr ning 
sẽn yiisd tõdgrã, la f kɩfl ne bũmb fãa b sẽn tũud tɩ pa 
tũ ne Wẽnd ye. La sɩd la hakɩɩka b tigm-b-la yɩɩlã ro-
tiuuds a yiibã sẽn watã: 
Yaa bãngre, bãng-n-wãaka, pʋ-peelem, la f kõ-sɩdã 
n  lɑgem  ne...Nonglem  la  sak-n-tũ  la  ɑ  sɑkre.  La  b 
pɑɑsɑ nii soabã tɩ f kɩfl ne bũmb... ning sẽn ka Wẽndã, 
sẽn yaa yεl nins b sẽn maan tɩ lebg sobend-rãmbã 
N lagem ne vẽneg Kɑsetã t'a Mʋhammad yaa Wẽnd 
Tẽn-tʋʋma, la b sẽn baood a pʋgẽ wã: yaa fo sɩdg-a a 
sẽn kõ kibay ninsã, la f tũ-a a sẽn sagl yεl ninsã pʋgẽ 
wã, la f zãag bũmb nins a sẽn gɩdg la a bugsã, la f ra 
wa tʋg n tũud Wẽnde, rẽnda ne bũmb ning Wẽnd sẽn 
maan tɩ yaa sãri wã (A Naam yɩ wagell n zẽke) la A 
Tẽn-tʋʋmã  (Wẽnd  pʋʋsg  la  A  tɩlgr  be  a  yĩnga).  Rẽ 
poorẽ b vẽnegdɑme n wilg karem-biigã lɩslaamdã zeng 
raad a nu wã sẽn kellã, bãmb me la: Pʋʋsgã, la Zakã, la 
Ramadaanã  no-loeerã,  la  Wẽnd  Roogã  sẽn  yaa 
Lohoremã  kaagre  ne  ned  ning  sẽn  paam  sor  n  tʋg 
beenẽ. 

Kareng piig la a tãab soaba: yaa 
liimaandã zeng-raado: 
La  b  yaa  yoobe:  Yaa  f  kõ  sɩd  ne  Wẽnde,  la  A 
malεgsã, la A gaf-rãmbã,  la  A  Tẽn-tʋʋmbã,  la  laahr 
daarã, la f kõ sɩd ne Wẽnd Pʋlengã, a sẽn noom la a sẽn 
yaa toog fãa yii Wẽnd nengẽ (A Naam Zẽkame). 
Kareng a naas soaba; Wẽnd yembgã 
(Tawhɩɩdã) bugsã la lagm-n-taarã bugsã. 
Wẽnd  yembgã  (Tawhɩɩd)  bugsã  yaa  a  tãabo: 
Tawhɩɩd Ar-rʋbʋʋbɩya ( yemb Wẽnd A Wẽndlemẽ wã) 
la  Tawhɩɩd  Al-ʋlʋʋhɩyya  (Wẽnd-yembgo A  tũudumẽ 
wã)  la  Tawhɩɩd  Al-asmaa-ɩ  wa  Aṣ-ṣɩfaat  (  Wẽn-
yembgo A Yʋyã la Sɩf-rãmbẽ wã). 
1- La sã n yaa Tawhɩɩd Ar-rʋbʋʋbɩya (Wẽndlemã 
yeembgo): yẽnda yaa f kõ sɩd ne Wẽnde (A Naam yɩlg-
yã) la Yẽnda la bũmbã fãa Naanda, la Kẽnesda bũmbã 
fãa pʋgẽ, lagem-n-taag ka be ne-A rẽnda pʋgẽ ye. 
2-  La  sã  n  yaa  Tawhɩɩd  Al-ʋlʋʋhɩyya  (Wẽnd-
yembgo  A  tũudumã)  wεεngẽ:  yẽnda  yaa  f  kõ  Wẽnd 
sɩda, (A Naam yɩlg-yã) Yẽndã la b sẽn tũud sɩd-sɩda, 
lagem-n-taag ke be ne-A tũudmã pʋgẽ ye, yẽ me la " 
Laa ɩlaaha ɩlla Allaah= soab sẽn na n tũ n tɩlg ka be, sã 
n pa yɩ ne Wẽnde" võore, bala a võorã: sẽn na n tũ n 
tɩlg zẽng sẽn ka Wẽnd ka be ye, rẽnd tũud-rãmbã fãa 

gill sẽn yaa Pʋʋsgã la no-loeerã, la zẽng sẽn ka rẽnda, 
yaa tɩlae tɩ b yɩlg-ba Wẽnd A Yembr tãa yĩnga, ka sakd 
tɩ b wẽnes bũmb beenẽ n kõ zẽng sẽn ka Wẽnd ye. 
3-La  sã  n  yaa  Tawhɩɩd  Al-asmaa-ɩ  wa  Aṣ-ṣɩfaat 
(Wẽn-yembgo A Yʋyã la Sɩf-rãmbẽ wã) wεεngẽ wã: 
yẽnda yaa f kõ sɩd ne sẽn wa Alkʋrãanã pʋgẽ fãa, maa 
hadiis-rãmb sẽn manegã pʋgẽ, sẽn yaa Wẽnd yʋy la a 
sɩf-rãmba, la f tablg ne Wẽnd A yembr tãa yalε ning 
sẽn  sõmb  ne  Wẽnde,  (A  Naam  yɩlg-yã)  tɩ  ka  tũ  ne 
toeengo, ka tũ ne bas n ka yãk a maanã, ka tũ ne bilg A 
sẽn yaa A saob ye, ka tũ ne wõnes-A ne bũmb ye, la 
rẽnda yaa sẽn na n tʋm ne Wẽnd koεεgã sẽn yeelã (A 
Naam yɩlg-yã): 
﴿











































































 ﴾ 
 (1) Yeele: "Yẽnda la Wẽnde, A yaa A Yembre. 
 (2) Wẽnd la Tikda. 
 (3) A ka roge, b ka rog-A. 
 A leb n ka tar mak-n-taag ba a ye} [Al-Iẖlaaṣʋ: 1-
4]. La A koεεgã sẽn yeele (A naam yɩ Wagell n zẽke): 
﴿...








































 ﴾ 
 (Bũmb pa be n wõnd-A ye, la Yẽnda la Wʋmd n 
yaa Neta). [Aš-šʋʋrɑɑ: 11], La bãngdbã sãnda maan-a 









[image: ] 
7 
lame t'a yaa kõbg a yiibu, n rɩk Tawhɩɩd Al-asmaa-ɩ wa 
Aṣ-ṣɩfaat (Yʋyã la Sɩf-rãmbã yeembgo) n kẽes Tawhɩɩd 
Ar-rʋbʋʋbɩya (Wẽndlemã yeembgo) pʋgẽ, la tak-n-taar 
ka be yãwã pʋgẽ ye, bala raabã yaa vẽeneg pʋɩɩb a yiibã 
fãa pʋgẽ. 
La  lagm-n-taarã  kõbg  yaa  a  tãabo:  lagm-n-ta-
kasenga, la lagm-n-ta-bila, la lagm-n-taar sẽn solge. 
Rẽnd lagm-n-ta-kasengã: a kɩtdame tɩ tʋʋmã lʋɩ la 
duung  Bugmã  pʋgẽ,  wala  A  sẽn  yeele  a  (Naam 
Zẽkame): 
﴿...















































 ﴾ 
 {La ad b sã n maan lagem-n-taare b sẽn da tʋmdã 
fãa na lʋɩ} [Al-An'ʿaam: 88], A leb n yeelame (A Naam 
yɩlgame): 
﴿































































































































 ﴾ 
 (Kɑ sõmb tɩ lɑgm-n-tɑɑrã rɑmbɑ tɩ b meed Wẽnd 
Misɑ wã lɑ b yɑool n seet b mensã ne sõm-zɩtmã ye, 
bãmb-rãmb tʋʋmã lʋyɑme, lɑ b le yɑɑ bʋgme wã me 
pɑɑdbɑ) [At-tawba: 17], La sã n yɑɑ ned ning sẽn ki a 
pʋgẽ wã, b kõ n tol n yaaf-a ye, arzãnã me yaa haraam 
ne-a, wala Wẽnd sẽn yeele (A Naam yɩ wagell n zẽke): 
﴿



























































... ﴾ 

 (Ad Wẽnd ka yaafde tɩ b sã maan mag-yiib ne-A 
ye, la A yaafda zẽng sẽn ka rẽnda ne A sẽn dat a soab). 
[An-Nisaa'ʋ: 48]. A leb n yeelame (A Naam yɩlgame): 
﴿...
























































































 ﴾ 
 (Ad  sẽn  maana  lagm-n-taar  ne  Wẽnde,  sɩd  la 
hakɩɩka Wẽnd harma  arzãna  a zugu, a gãag zĩig yaa 
Bugmẽ, lɑ wẽgdbã pɑ tɑr sõngd buud ye) [Al-Maa'ɩda: 
72]. 
La  sẽn  be  a  kõbgã  pʋgẽ:  Yaa  kũ-rãmbã  la  rʋbsã 
kosgo, la fãagr baoobo ne-ba,  la  Pʋleng  maanego  b 
yĩnga, la b kʋʋd b yĩnga, la sẽn wõnd woto. 
La sã n yaa ne lagm-n-ta bilã: Yẽ yaa gom-sigdim 
sẽn tabl Alkʋrãanã maa Sunnã pʋgẽ, n pʋd-ɑ tɩ lagm-
n-taare, la a pa lagm-n-ta-kasengã kõbg ye: wala maan-
tɩ-b-yã tʋʋmã sãndã pʋgẽ, la wẽenego ne zẽng sẽn pa 
Wẽnde, la f sẽn na n yeele: Wẽnd sã n sak t'a zagl sake, 
maa Wẽnd la a zagl yĩnga la sẽn rã woto; Nabiyaamã 
(Wẽnd pʋʋsg la A tɩlgr be a yĩnga), koεεgã sẽn yeelã 
yĩngɑ: 




























































 
 "Mam sẽn yεεsd yãmb zugẽ n tʋg n yɩɩda, yaa lagm-
n-ta-bilã" tɩ b soak-a a võore, t'a yeele: "Yaa maan-tɩ-

b-yã"

1

 A  limaam  Ahmad  la  a  Aṭ-ṭabaraanii  la  a  Al-
bayhaƙɩɩ  n  reeg-a  n  yi  a  Mahmuud  ɭbn  Labɩɩd  Al-
anṣaarɩyi  nengẽ  -Wẽnd  yard  be  a  yĩnga- ne  tikr  sẽn 
mɑnege,  la  a  Aṭ-ṭabraani  le  reeg-a  lame  ne  tikr  sẽn 
manege n yi a Mahmuud ɭbn Labɩɩd n yi a Raafɩ'ɩ ɭbn 
Hʋdayǧ n yi Nabiyaamã nengẽ (Wẽnd pʋʋsg la A tɩlgr 
be a yĩnga). 
La Nabiyaamã sẽn yeele, (Wẽnd pʋʋsg la A tɩlgr be 
a yĩnga): 




























 







 
 (Ned ning sẽn wẽena ne bũmbu tɩ pa tũ ne Wẽnde, 
sɩd la hakɩɩka a maana lagm-n-taare}

2

 Limaam Ahmad 
n reeg-a ne tõkr sẽn manege n yi a ʿƲmar ɭbn Haṭṭaab 
nengẽ (Wẽnd yard be a yĩnga). La Abʋʋ Dawʋʋd me la 
a  At-tirmiizi  reeg-a  ne  tikr  sẽn  manege  n  yi  ɑ  ɭbn 
ʿƲmar Hɑdiisẽ wã (Wẽnd yard be b yiibã yĩnga) n yi 
Nabiyamã nengẽ (Wẽnd pʋʋsg la A tɩlgr be a yĩnga) t'a 
yeelame: 


































 








 (Ned ning sẽn wẽena, tɩ pa yɩ  ne  Wẽnde, a soab 
 

1

 Limɑɑm Ahmɑd yiis-a-lɑ ɑ gɑfẽ wã (5/ 428),  
lɑ ɑ Toɑbrɑɑniy kɑbiirẽ wã (4/ 338), 
lɑ ɑ Bɑyhɑƙɩy Sʋɑbɩ wã (14/ 355), 
ɑ yeelɑ Mɑgmɑ'ɩ Az-zɑwɑɑɩdɑ pʋgẽ(1/121) ɑ Ahmɑd n toɑgs-ɑ 
lɑ ɑ togsdbã yɑɑ Bʋhɑɑri togsdbã. 

2

 Limaam Ahmad n yiis-a (1/ 47). 

kɩflame maa a maana lagm-n-taare)

1

 La Nabiyaamã sẽn 
yeele (Wẽnd pʋʋsg la A tɩlgr be a yĩnga): 






















 

























 










 (Ra n yeel-y tɩ: "Wẽnd sã n sak t'a zagl me sak ye", 
la yeel-y tɩ: "Wẽnd sã n sak, rẽ poorẽ t'a zagl sake)

2

 A 
Abʋʋ Daawʋʋd n yiis hadiisã ne tikr sẽn manege n yi a 
Hʋzayfa ɭbn Al-yamaan nengẽ (Wẽnd yard be a yĩnga). 
La kõb-kãngã pa yiisd ned lɩslaoongã pʋg ye, a pa 
maan ned t'a duum Bugmẽ wã me ye, la ad a pa zemsd 
ne Wẽnd-yembg ning sẽn pidã wã ye. 
Kõbg a tãab soaba:  sẽn yaa lagm-n-taar sẽn solgã: 
Yẽ daliil yaa Nabiyaamã (Wẽnd pʋʋsg la A tɩlgr be a  
koεεga) : 








































 














































 















































































 (M pa na n kõ-y kibar  bũmb mam sẽn yεεsd yãmb 
zugu n yɩɩd a Masɩɩh Ad-daǧaalɩ?} Tɩ b yeele: "n-ye". 
T'a yeele: {Yaa lagm-n-taar sẽn solgã... ned yikdame n 
pʋʋsdẽ, n maneg a Pʋʋsgã sõma a sẽn ne ned sẽn get-a 
yĩnga)

3

. A Limaam Ahmad n reeg-a a Musnadã pʋgẽ, 
n yi a Abɩɩ Saʿɩɩd Al-ẖʋdriy nengẽ (Wẽnd yard be a 
 

1

 Abuu  Daawʋʋd  n  yiis-a  limor (3251) la a  At-tirmiizii limor 
(1535). 

2

 A Abbu Daawʋʋd n yiis-a limor (4980) la a Ahmad (5/ 384). 

3

 A ɭbn Maagε n yiis-a limor (4204) la a Ahmad (3/ 30). 

yĩnga). 
La sɑkdɑme tɩ b pʋɩɩ lagm-n-taarã kõbk a yiib bala: 
kɑseng la bilfu, la sã n yaa ne lagm-n-taar ning sẽn 
solgã,  ad  yẽ  gubgɑ  kõbg  a  yiibã  fãa;  A  tõe  n  yɩɩ 
kɑsengẽ wã, wala munaafɩgsã lagm-n-taare, bala bãmb 
solgda b loe-n-wãagsã  sẽn yaa  zĩrẽ  wã,  la  b  vẽnegd 
lɩslaoongo,  tɩ  yaa  maan-tɩ-b-yã  yĩnga,  b  sẽn  yεεsd 
bũmb na n wa maan-ba yĩnga. 
La a yɩta lagm-n-ta-bilfẽ wã me, wala maan-tɩ-b-yã, 
wala sẽn be a Mahmuud ɭbn Labɩɩd Al-Anṣaarɩ hadiisã 
sẽn loogã pʋgẽ, la a Abɩɩ Saɩɩd hadiisã d sẽn togsã. La 
Wẽnd la segl sõng Soaba. 
Kareng piig la a nu soaba: yaa 
manegrã 
Mɑnegrã zeng-rɑoogã togsgo, yẽ me lɑ f tũ Wẽnd tɩ 
yɑɑ wɑ fo nee-A lɑme, lɑ fo sã n pɑ ne-A, ɑd A nee 
foo. 
Kareng a yoob soaba: Pʋʋsgã Sart-
rãmba. 
La b yaa wae: 
Yaa: lɩslaoongo, la yam, la yam tallg sẽn tõe n wels 
yella ne taaba, la rẽgd kaalem, la rẽg-bondɩ yẽesgo, la 
yãnd  ludbu,  la  wakatã  taabo,  la  Al-kiblã  toglgo,  la 
ãnniyã. 

Kareng a yopoe soaba: Pʋʋsgã zeng-
raadã 
La b yaa piig la a naase: 
Yaa: yãnesgo tɩ tõog sã n beẽ, la Allah Akbarʋ ningã 
sẽn sɩnged ne pʋʋsgã, la Al-hamd karengo, la rukuu, la 
yãnas  tɩrga  rukuu  wã  poorẽ,  la  suguudu  yĩng-wilã a 
yopoe wã zugu, la roog n yi suguudẽ wã, la zĩndig ning 
sẽn be suguud-rãmb a yiibã sʋka, la yĩ-yõgnogo tʋʋmã 
fãa pʋgẽ, la zeng-raadã tũnug taaba, la Sahd baasdgã, 
la zĩnd n maan-a wã, la nabiyaamã sallgo (Wẽnd pʋʋsg 
la tɩlgr be a yĩnga) la sallmã a yiibã ningri. 
Kareng a nii soaba: Pʋʋsgã waagib-
rãmba. 
La b yaa nii: 
Takbɩɩr-rãmbã gilli, sã n pa raẽenem takbɩɩrã bala, 
la (Sami Allah lɩman hamɩdahʋʋ) wã yeelgo, lɩmaamã 
la  ned  sẽn  pʋʋsd  a  yembre:  La  (Rabbanaa  walakal 
hamdʋ)  yeelgo,  nebã  gilli:  Lɑ  Subhaana  Rabiya  Al-
ʿAzɩɩm  rukʋuẽ  wã,  lɑ  Subhaana  Rabiya  Al-  aʿlaa 
suguudẽ  wã,  yeelgo,  Lɑ:  (Rabɩ  ɩgfɩr  lɩɩ)  yeelgo, 
suguud-rãmb a yiibã ne taab sʋka, la Sɑhd rẽengã, la 
zĩnd n maan-a wã. 

Kareng a wae soaba: Tašahhudã 
maaneg vẽnegre. 
La yẽ me yaa a sẽn na n yeele: 
(Attahɩyaatʋ  Lɩllaahɩ,  waṣṣalawaatʋ  waṭṭaybaatʋ, 
assalaamʋ  ʿalayka,  ɑyyʋha'nnabɩyyʋ,  wa 
rahmatʋllaahɩ,  wabarakaatʋhʋʋ,  assalaamʋ  ʿalaynaa, 
wa ʿalaa ʿɩbaadɩllaahɩ aṣṣaalɩhɩɩna, ašhadʋ anlaa ɩlaaha 
ɩlla Allaahʋ, wa Ašhadʋ ãnna Mʋhammadan ʿAbdʋhʋʋ 
wa rasʋʋlʋhʋʋ = Pʋʋs-rãmb be ne Wẽnde, lɑ Pʋʋsg lɑ 
yel Yɩlm be ne Wẽnde, Tɩlgr be ne foom a Nabiyaama, 
la Wẽnd yolsg la A barka, Tɩlgr be ne tõnd la Wẽnd 
yemb sõmsã, m tabenda m sũurẽ ne hakɩɩk tɩ soab sẽn 
na n tũ n tɩlg kae rẽnda Wẽnde, la m maand kaset t'a 
Mʋhammad yaa A yamb la A Tẽn-tʋʋma). 
Rẽ poorẽ t'a pʋʋs Nabiyaamã (Wẽnd pʋʋsg la A tɩlgr 
be a yĩnga) la a kos Wẽnd t'A maan-a barka, n yeele: 
Allahʋmma  ṣallɩ  ʿAlaa  Mʋhammadɩn  wa'  ʿalaa  aalɩ 
Mʋhammadɩn,  kamaa  ṣallayta  ʿAlaa  ɭbraahɩɩma  wa 
ʿalaa aalɩ ɭbraahɩɩma,  ɩnnaka  hamiidʋn maǧiidʋn, wa 
baarɩk ʿalaa Mʋhammadɩn wa ʿalaa aalɩ Mʋhammadɩn, 
kamaa  baarakta  ʿalaa  ɭbraahɩɩma  wa  ʿalaa  aalɩ 
ɭbraahɩɩma innaka hamiidʋn maǧiidʋn. 
Rẽ poorẽ t'a kos gũudum ne Wẽnde a Sɑhd baasdgã 
poorẽ n yi Gεhannemã namsgo, la yaoogã namsgã la 

vɩɩm  la  kũum  zarb-n-gesgã  (fɩtna),  la  Al-Masɩɩh 
Addaǧaal zarb-n-gesgã, rẽ poorẽ t'a bao kosg ninga a 
sẽn rate n kose, sẽn tʋg n yɩɩda, Nabiyaamã la Sahaabsã 
sẽn kos ne doos ninsã, sẽn be rẽ pʋgẽ: 
(Allaahʋmmã A'ɩnnɩɩ Alaa zɩkrɩka wa Šʋkrɩka wa 
hʋsnɩ  ɩbaadatɩka  ))=  {M  Soab  a  Wẽrnde  sõng-ma F 
Yʋʋrã  tẽegr  pʋgẽ  la  F  barkã  pʋʋsgo  la  F  tũudmã 
manegr  pʋgẽ}.  ((Allaahʋmma  ɩnnɩɩ  Ẓalamtʋ  nafsɩɩ 
zʋlman kasɩɩran,  walaa  yagfɩrʋ  azzʋnuuba ɩllaa  anta, 
fagfɩr lɩɩ magfɩratan min ɩndɩka war hamnɩɩ, innaka anta 
algafʋʋrʋ  arrahɩɩmʋ))  ={m  Soab  a  Wẽnde,  ad  mam 
wẽga m menga wẽgb sẽn waooge, la ned pa tõe n yaaf 
zunuubã tɩ sã n pa Foo ye, bɩ F yaaf-ma yaafg sẽn yi 
Fo Nengẽ, la F yols-ma, ad Foo la Yaafg Naba n yaa 
Yolsda). 
La sã n yaa sahd rẽengã pʋgẽ wã, a yikda sahd a 
yiibã  poorẽ  n  keng  rakaar  a  tãabẽ  wã,  Zafare  la 
Laansare,  la  Magriba,  la  Sãanfo,  la  a  sã  n  pʋʋs 
Nabiyaamã (Wẽnd pʋʋsg la A tɩlgr be a yĩnga) yẽ sõma 
n yɩɩde, ne hadiis-rãmbã sẽn wa rẽ pʋgẽ, wã, rẽ poorẽ 
t'a yik n kẽng rakaar a tãabẽ soaba. 
Kareng piig soaba: Pʋʋsgã sũn-dãmba 
La sẽn be b pʋgẽ: 
1- Pʋʋsgã pakr doaagã. 

2-Rɩtg  nugã  rɩk  n  dogl  goabgã  yãoogã  zugu, 
yãnesgã  wakato,  tɑoor  t'ɑ  pɑ  mɑɑn  rukuu  wã  la  a 
poorẽ. 
3- Nus a yiibã zẽkre tɩ nus-biyã yɑɑ sẽn mobg taaba, 
n zems bãgd a yiibã, maa tʋb a yiibã, Allaahʋ Akbarʋ 
rẽengã sasa, la rukuu wã zĩigẽ, la sẽn wat n roogd beenẽ 
wã, la sẽn wat n yikd rẽenem Sɑhdẽ wã n rabd rakaar 
a tãab soabã. 
4- Sẽn paas Sʋbhaanallaah wã yembrã poorẽ, rukuu 
wã la suguudẽ wã. 
5-  Bũmb  ning  sẽn  paasd:  (Rabba  naa  walakal 
hamdã) a sẽn roog n yi rukuu wã poore. Lɑ bũmb ning 
sẽn zʋʋg yembre yaafgã kosgo suguud-rãmb a yiibã ne 
taab sʋkã. 
6- Maan zʋgã t'a zems poorã rukuu wã pʋgẽ. 
7- Kams a yiibã zãagr ne lʋg a yiibã, la pʋgã zãagr 
ne gεy a yiibã suguudẽ wã. 
8- Kams a yiibã zẽk n zãag Tẽngã suguudã sasa. 
9- Pʋʋsdã sẽn na n zĩnd a goabg naoorã zugu la a 
tilg rɩtg soabã Sɑhd rẽengã wakato la suguud-rãmbã ne 
taabã sʋka. 
10-La zĩnd n wũgũmsi (Põd n zĩnd sεεgã zugã) sahd 
baasdgẽ wã, Pʋʋs-rãmb nins sẽn yaa a naas la a tãabã 
pʋgẽ, la yẽ me yaa a zĩnd kɩgbã zugu n kẽes a goabg 

naoorã a rɩtg naoorã pʋgẽ, la a tilg rɩtg naoorã. 
11-Yaa a tees ne nug-bi teesdgã rẽenem soab sahdẽ 
wã la yiibẽ soab sahdẽ wã, sẽn na n sɩng a zĩndgã sasa 
n tʋg n tãag sahdã sεεbẽ, la a rãmb a nug-bilã a sẽn wat 
n kotẽ wã. 
12- Pʋʋsgo la albark kosgo n kõ a Mʋhammad la 
Mʋhammad zakɑ rãmba, ne a ɭbraahɩɩm la a ɭbraahɩɩm 
zaka rãmba, Sahd rẽengã pʋgẽ. 
13-Doaag maanego Sɑhd baasdgã pʋgẽ. 
14- Karem n vẽnegã Fagirã pʋʋsgã la arzũma, la tig 
a yiibã, la saag kosg Pʋʋsgẽ, la rẽenem rakaar a yiibã 
magrib la Sãanfẽ 
15- karem n solge Zafar la Laasare, la Magrib rakaar 
a tãab soaba la Sãanfã yaoolem rakaa a yiibã. 
16- Yaa kareg ning sẽn rogend Al-hamdã zugu sẽn 
yaa Alkʋrãanã pʋgẽ, n lagem ne Sũnn-rãmbã sẽn wa 
Pʋʋsgã pʋgẽ wã gũusgu, Sũnn-rãmb nins sẽn ka tõnd 
sẽn togsã, la sẽn be rẽ pʋgẽ, yaa sẽn paasd pʋʋsdã sẽn 
na n yeele: "Rabbanaa wa laka Alhamdu" a sẽn wat n 
roog Rukuuẽ wã, tɩ sã n yaa lɩmaam, la ned sẽn yaa 
almaa'muun  la  ned  sẽn  pʋʋsd  a  yembre,  bala  a  yaa 
Sũnnah. Leb n bee rẽ pʋgẽ yεsa, yaa tik nus a yiibã rũm 
a yiibã zugu, n yaag nus-bi wã Rukuu wã sasa n welg 
nus-biyã ne taaba. 

Kareng piig la yembr soaba: yεl nins 
sẽn kaood Pʋʋsgã. 
La b yaa nii: 
1- Goam ne pʋ-toogo n lagem ne minim la bãngre, 
la sã n yaa ned sẽn yĩmi, maa ned sẽn pa mi, a Pʋʋsgã 
pa sãamd ye. 
2- Laado. 
3- Rɩɩbo. 
4- Yũubu. 
5- Yãndã sẽn na n lɑke. 
6- A sẽn na n wẽnegd wʋsg n zãag Kiblã sẽnẽ. 
7- Reem wʋsgo sẽn pʋg taaba Pʋʋsgã pʋgẽ. 
8- Yɩlgrã sẽn na n kao. 
Kareng piig la a yiib soaba: Koomã 
yõgb Sart-rãmba. 
La b yaa piiga: 
Yaa lɩslaoongo. La yam La mi-n-bake. La Anniyã. 
La anniyã wã tũnungri, la rẽ yaa a ra wãag anniyã wã 
hal t'a  koomã yõgb wa tɩ sε, la bũmb ning sẽn kɩt tɩ 
koomã yõgbã yɩ tɩlae wã sã n wa sε, La koom zẽkre 
maa  yẽes  ne  kuga  tɑoor  t'ɑ  pɑ  yõke,  la  koomã  yɩ 
yɩlemde, la a yɩ halaal koom, La bũmb ning sẽn gɩdg 
koomã na ta yĩnga yẽesgo. La Pʋʋsgã wakat sẽn na n 
ta ne ned ning koom kaoob sẽn dũumdi. 

Kareng piig la a tãab soaba: Koomã 
yõgb Faril-rãmba 
La b yaa yoobe: 
Yaa nengã pekre, la sẽn be a pʋgẽ yaa noorã wugsgu 
la yõyã fẽesgo, la nus a yiibã pekre n lagem ne kãntɩɩsã, 
yaa zugã saagre la tʋb a yiibã naaga be, Lɑ Nao a yiibã 
pekre n lagm ne nao-kug  a  yiibã,  lɑ  tũnug-taaba, la 
pʋgl-taaba. B bʋʋ nonglem nengã pek n yɩlmã, lɑ nus 
ɑ yiibã, lɑ nɑo ɑ yiibã noor ɑ tãɑbo, yɑɑ woto bɑl lɑ 
noorã wugsgu, lɑ yõyã fẽesgo, lɑ fɑrilã rẽ fãɑ pʋgẽ yɑɑ 
vugri, lɑ sã n yɑɑ zugã sɑɑgrã b pɑ bʋ nonglem tɩ b 
yɩlm-ɑ ye, wɑlɑ hɑdiis-rãmbã sẽn mɑnegã sẽn togs to-
to wã. 
Kareng piig la a naas soaba: Koomã 
bõn-kaoodɩ wã 
La b yaa yoobe: 
Sẽn yit soy a yiibẽ wã (Rʋʋdem la bĩndu), la rẽgd 
sẽn yɑɑ wʋsgo n yit yĩngẽ wã, la yam-menengo sẽn tũ 
ne gõeem la zẽng sẽn pa rẽ, la taoorã sɩɩsg ne nugu, 
zem tɩ yaa tõoorã maa ɑ poorẽ, tɩ pa tũ ne bõn-lutɩ, la 
yʋgma nemd wãbre, la tar n yi dĩinã (Wẽnd na maan-d 
gũudum ne lɩslaambã fãa gilli n yi rẽnda). 
Nekr sẽn sõmb n kelge: la sã n yaa kũumã soobo, 
sẽn maneg n yɩɩd bãngdbã koees pʋgẽ, yaa t'a ka kaood 

koom ye, yẽ me la bãngdbã sẽn yɩɩdã koεεga, bala daliil 
ka be a zug ye, la soaadã nug sã n ta kiidã taoore, t'a 
nugã ka ludi (nug-wʋʋdo) yaa tɩlae t'a yõk koom. 
La sẽn yaa waagib a zugu, yaa a ra sɩɩs kiidã taoor 
ye, rẽnda ludb poorẽ.   Woto bala pag sɩɩsgo pa kaood 
koom sẽn yaa to-to fãa; zem tɩ tũu ne yamleoogo maa 
tɩ pa tũ ne yamleoogo, bãngdbã koees a yiibã sẽn yɩɩda 
sõmblem  pʋgẽ,  tɩ  bũmb  sã  n  pa  yi  a  nengẽ,  bala 
Nabiyaamã (Wẽnd pʋʋsg la A tɩlgr be a yĩnga)  moka 
a pagbã sãnda, rẽ poorẽ t'a pʋʋse, la a pa yõg koom ye. 
La  sã  n  yaa  Wẽnd  koεεgã,  (A  Naam  yɩlgame), 
Aayae a yiibã sẽn be Annisaa'ʋ la Al-maa'ɩda pʋgẽ wã: 
﴿...























... ﴾ 
 ﴾Mɑɑ  yãmb  sɩɩsɑ  pɑgbã﴿  [An-nisaa'ʋ:  43]  [Al-
maa'ɩda  :6],  B  sẽn  dat  ne  rẽ  wã  yaa  kẽed-n-taare, 
bãngdbã koees a yiibã sẽn maneg n yɩɩda, la rẽ me la a 
ɭbn  Abaas  koεεga  (Wẽnd  yard  be  b  yiibã  yĩnga)  la 
Zãma reng taoor rãmbẽ wã la yɑoolem rãmbẽ wã. La 
Wẽnd la segl sõng Soaba. 
Kareng piig la a nu soaba: Yaa sãri wã 
sẽn maan zʋgd nins tɩ lɩslaam fãa sõmb 
n tall-ba. 
La sẽn bee b pʋgẽ: Yaa sɩd-maanego, la bas-m-yam 

tallgo, la yõk-m-menga, la yãn-zoeega, la raoodo (Sũ-
keelem), la kũuni, la ra-yĩm-zaamẽ, la zãag-m-meng n 
yi Wẽnd sẽn gɩdg yεl ninsã fãa, la yak-n-ta sõngo, la 
tʋlsem  rãmb  sõngre  pãng  tõog  tεka,  la  zẽng  sẽn  pa 
woto, sẽn yaa zʋgd ninsi AlKʋraanã la sunnã sẽn wilgi 
t'a sõmba Šari wã pʋga. 
Kareng piig la a yoob soaba: 
Lɩslaamdã zʋgdo. 
La  sẽn  be  a  pʋgẽ:  Yaa  sallem  ningri.  La  neng 
yõgnengo,  la  rɩ  ne  rɩtgo,  la  yũ  ne  rɩtgo,  la  yeel 
"Bismillah"  a  sɩngrẽ  la  a  yeel  "Alhamdu  lillah"  a 
baasgẽ, la yeel"Alhamdu lillaah" tĩsg poorẽ, la yeel tĩsd 
"yarhamukallaah" t'a sã n pẽg Wẽnde, la bãad kaagre, 
la kũum pʋgbo, la a Pʋʋsgo, la a mumbu, la zʋgd nins 
Šari wã sẽn maane miisr kõom wakato maa zakẽ, la f 
sẽn wat n yit b yiibã pʋgẽ, la sor-bobr wakato, la roagd 
a yiibã manegre, la rog-pẽtsã, la yagse, la kasẽmbã la 
kãm-baoonegã,  la  zu-noog  pʋʋsg  tɩ  sã  n  paam  bi-
pεεlga. la fur bark ningi, la toog pʋʋsgo masiib wakato. 
La zẽng sẽn pa woto, sẽn yaa lɩslaamdã zʋdgo, fuug 
yeelgrẽ la a yeegrẽ la neoodr pidbẽ. 

Kareng piig la yopoe soaba: yaa bugs n 
yi lagm-n-taare la Wẽn-kɩɩsg kõbg toor-
toore. 
La sẽn be b pʋgẽ: Yaa yel-halkdsã a yopoe wã, la 
bãmb me la: Lagm-n-taar ne Wẽnde, la tɩɩm sɑobo, la 
yõor ning Wẽnd sẽn harmã kʋʋbo, rẽndame tɩ yaa sẽn 
tũ ne a hakε, la rɩbaag rɩɩbo, la kɩɩb arzεk rɩɩbo, la lebg 
n wudg zabr (Gɩhaadɩ) raare, la muumim pogsã sẽn yaa 
gũus-m-mens-rãmbã, yam-yood sẽn pa be b rãmb zug 
rõdbo. 
La sẽn be a pʋgẽ:  Roadb  a  yiib  namsgo.  La rog-
wãasgo. 
La kaset-zĩrẽ. La zĩri wẽenego. 
la yak namsgo. La nebã wẽgbo: b zɩ-rãmbẽ wã, la 
arzεgsẽ wã, la b burkĩndẽ wã. La zẽng sẽn pa woto, sẽn 
yaa bũmb ning  Wẽnd  sẽn gɩdgã, maa  A  Tẽn-tʋʋmã, 
(Wẽnd pʋʋsg la A tɩlgr be a yĩnga). 
Kareng piig la a nii soaba: kiid soglg la 
a Pʋʋsgo la a mumbu. 
La ad rẽnda welsgo: 
Rẽenem: b maaname tɩ yaa sãri tɩ b leems kũum sẽn 
wat n wa a soab t'a yeel: "Laa ɩlaaha ɩlla Allaah= soab 
sẽn na n  tũ  sɩd-sɩd  ka be, sã n pa  yɩ ne Wẽnde"; ne 
Nabiyaamã koεεg sẽn yeele (Wẽnd pʋʋsg la A tɩlgr be 

a yĩnga): 





























 {Leems-y y kũ-rãmbã Laa ɭlaaha ɭlla Allaah}

1

 A 
Muslim n reeg-a a gaf-manegdgã pʋgẽ, La b sẽn rat ne 
kiidbã  hadiis-kãngã  pʋgẽ  wã,  yaa  sẽn  rat  n  maan 
kaalemã,  bãmb  la  neb  nins  kũumã  tagmas-rãmb  sẽn 
vẽneg b nengẽ wã. 
Yiib  soaba:  b  sã  n  bãng  n  wãag  ne  a  kũumã,  b 
mumda a ninã yiibã, la b sẽbg a yεy a yiibã. Sũnnah 
sẽn wa ne rẽ wã yĩnga. 
Tãab soaba: yaa tɩlae tɩ b so kũum sẽn yaa lɩslaama, 
sã n ka mikame tɩ yaa ned sẽn maan kaalem zab laag 
pʋgẽ. Sã n yaa rẽ, b ka sood-a, b ka pʋʋsd-a, b kelled n 
mum-a-la ne a futã, bala Nabiyaamã (Wẽnd pʋʋsg la A 
tɩlgr be a yĩnga), a ka so Ʋhd kiidbã, a ka pʋʋs-ba. 
Naas soaba: yaa kũumã soob sɩfo: 
B luta a yãndã, rẽ poorẽ tɩ b zẽk-a bilfu n wẽoog 
a pʋga faag-faaga, rẽ poorẽ tɩ soaadã sẽbg a nugã ne 
peende  maa  sẽn  wõnd  rẽ  n  zẽk-a  koom  ne-a,  rẽ 
poorẽ t'a yõk-a wala Pʋʋsg Koom yõgbo, rẽ poorẽ 
t'a pek a zugã la a toεεngã ne koom la mugnuga maa 
sẽn wõnd rẽ, rẽ poorẽ t'a pek a rɩtgã wεεngẽ, la rẽ 
poorẽ a goabgã wεεngẽ, rẽ poorẽ t'a le pek-a woto 
 

1

 A Muslim n yiis-a limor-rãmb a yiibu (916-917). 

naoor a yiibu, la naoor a tãabo. Naoor a yembr fãa a 
pɩʋʋgd a nugã a pʋgã zugu faag-faaga, tɩ bũmb sã n 
yi a pʋgẽ wã bɩ a pek-a, la a sẽd zĩigã ne lamdo maa 
sẽn wõnd rẽ, la a sã n pa yalse, bɩ a yẽd-a ne tãn-
moɑɑgɑ maa sẽn tũ ne tɩbgã (logtoεεmbã) te paalã, 
wala koll-rãmba la sẽn wõnd rẽnda. 
La a yɩlms a koomã yõgbã, la soob a tãabã sã n pa 
seke, a paasdame n tɩ tãag nu, maa n tɩ tãag yopoe, rẽ 
poorẽ t'a yẽes-a ne fuugu, la a ning yũ-noodo a pẽgsẽ 
wã, la a suguudã zĩisẽ, la a sã n ning a yĩngã fãa gillã 
yũ-noodo  rẽ  be  neere,  la  b  wis  a  kãsengã ne wuhd-
rãmba, la a no-kõbdã maa a nus-yẽesã sã n yaa wogdo 
kʋrsdame, lɑ b sã n bɑsme tɑɑl kɑ be ye, la b pa sãasd 
a zugã ye, b pɑ põnd ɑ pendɑã, b pɑ kẽesd-ɑ bãngo; la 
sã n yaa paga, b wẽnda a zoobdã gεm a tãabo, n sik a 
poorã zugu. 
Nu soaba: yaa kũumã kãseng ningri. 
sõmblem sẽn yɩɩde, yaa b maan raoa kɑseng fut a 
tãabo, sẽn yaa peelse, fu-yεrdg ka a pʋgẽ ye, zu-vindg 
me ka a pʋgẽ ye, tɩ b kẽes-a a pʋgẽ, la b sã n maan a 
kãsengã ne fuug la fu-poko la fu-pindga, yell ka be ye. 
La paga, b maanda yẽ kasenga fut a nu, fu-yerdga la 
zug-fuugu  la  fu-sẽka  la  fu-pinds  a  yiibu.  La  bi-bilf 
kɑsenga yaa fuug a yembr pʋgẽ, n tɩ tãag fut a tãabo, 

la sã n yaa bi-pʋgl kɩdga yaa fu-yerdɩ a yiibu sẽn yaa 
wogdo, la fu-pinds a yiibu. 
kũ-rãmbã hakε yaa fuug a yembre, sẽn lut kũumã 
zãnga, la kũumã sã n yaa ned sẽn yelg ɭhraam futu, b 
sood-a lame ne koom la mugnuga la b kell n maan t'a 
fu-sẽkã la a fu-yorgã yɩ  a kãsenga, maa zẽng sẽn ka 
bãmb b yiibã, la b ka lut a zugã b ka lut a nengã, b ka 
ningd-a yũ-noog me ye, bala a na n yika yaoolem raarã, 
t'a yaa sẽn maand Labbayka, wala hadiis sẽn maneg ne 
gom-kãngã,  sẽn  yi  Wẽnd  Tẽn-tʋʋmã  nengẽ  (Wẽnd 
pʋʋsg la A tɩlgr be a yĩnga), la sã n mikame tɩ hagiimdã 
maa  ʿƲmrã  wã  maandã  yaa  paga  b  ningda  yẽ  me 
kãsengã wala raoã sẽn ningd to-to wã, la b ka ningd-a 
yũ-noogo, b ka lut a nengã ne niƙaab ye, b ka ningd a 
nusã nug-wʋʋd ye, b luta a nengã la a nus a yiibã ne 
kãseng ningã a sẽn beẽ wã, wala sẽn reng taoorã, sẽn 
wilgd pag kãseng sẽn ningd to-to wã. 
Yoob soabã: nebã sẽn sõmb n yɩɩd ne kiid 
koomã soob la a Pʋʋsgã la a mumbã. 
Tɩ  b  lʋɩɩs  ɑ  sẽn  sɑgl  ned  ningã  taoore,  rẽ  poorẽ, 
saamba, rẽ poorẽ sẽn pẽ-a n yɩɩda la sẽn pẽ-a n yɩɩda, n 
zems ned fãa gill pẽemã dargε raopẽ wã. 
La sẽn sõmba ne pag soobo: Yaa a sẽn saglg ne ned 
ninga, rẽ poorẽ yaa a ma wã, rẽ poorẽ yaa a yaab poaka, 

rẽ poorẽ, yaa sẽn yɩɩda ne pẽem la sẽn yɩɩda ne pẽem, 
pagbẽ wã. La yi-kãadb a yiibu: n sood taaba, bala Sɩd-
kõtã (Abʋʋ Bakr), Wẽnd yard be a yĩnga, a pagã n so-
a, la ʿAli me (Wẽnd yard be a yĩnga), a so a pagã a 
Faatɩma (Wẽnd yard be a yĩnga). 
Yopoe soaba: kũum Pʋʋsg sɩfo: 
A  yetame  tɩ  (Allaah  Akbaar)  la  a  karem  rẽenem 
soaba poore, (Al-hamdo), la a sã n karem sʋʋr koεεg n 
paase, maa Aayare, maa Aayae a yiibu, be neere, sẽn 
tũ  ne  hadiis  ning  sẽn  wa  rẽ  pʋgẽ,  n  yi  ɭbn  Abbaas 
nengẽ, (Wẽnd yard be b yiibã yĩnga), rẽ poorẽ t'a maan 
(Allaah Akbaar) a yiib  soaba,  la  a  pʋʋs  Nabiyaama, 
wala a sẽn pʋʋsd-a Pʋʋsgã Sɑhdẽ wã, rẽ poorẽ t'a maan 
Takbɩɩr (Allaah Akbaar) a tãab soaba, la a yeele: (M 
Soab A Wẽnde, yaaf tõnd vɩta la d kiida, la sẽn zĩnda 
la sẽn pa zĩndã, la d bi-bilfu la d kãsma, la d raoa la d 
paga, m Soab A Wẽnde, F sẽn vɩɩms a soab tõnd pʋgẽ, 
bɩ F vɩɩms-a lɩslaoong zugu, la F sẽn kɩt ɑ soɑb maan 
kaalem tõnd pʋgẽ, bɩ F kɩt a maan kaalem lɩɩmaoong 
zugu, m Soab A Wẽnde yaaf-a la F yols-a, la F kõ-a 
laafɩ la F yaaf n bas-a, la F waoog a sãandã, la F yalg a 
kõomã zĩiga, la F so-a ne koom la sa-pɩlm (galaas) la 
ko-maasga, la F yɩlg-a n yi zũnuuba la yel-tuuti wã, 
wala b sẽn yɩlgd fũ-peelle n yi rẽgdã, la F tedg a zaka 

sõmblem sẽn yɩɩd a zakã, la neb sõmblem sẽn yɩɩd a 
nebã,  la  F  kẽes-a arzãna, la F maan-a  gũudum  n  yi 
yaoogã namsgã, la Bugmã namsgã, la F yalg a yĩnga a 
kabrẽ wã, la F maan vẽenem a pʋgẽ, m Soab a Wẽnde, 
ra mong tõnd a keoorã ye, la F ra menemes tõnd a 
kuidgẽ ye). Rẽ poorẽ t'a maan takbɩɩr a naas soaba, rẽ 
poorẽ t'a ning sallem a yembre a rɩtg wεεngẽ. 
La b bʋʋ nonglem t'a zẽkda a nusã n lagm ne takbɩɩr 
fãa. La kũumã sã n yɩ n yaa paga, b yeteme: (M Soab a 
Wẽnde yaaf pagã yĩngã..). La sã n mikame tɩ yaa kũ-
rãmb a yiibu, b yetame: (M Soab Wẽnde, yaaf b yiibã). 
B sã n yaa  wʋsgo, b kota zãma yʋʋr yĩnga. La  sã n 
mikame tɩ yaa bi-kɩdga, b tedgda yaafã wã kosgo ne: 
(M Soab a Wẽnde  maan-a  t'a yɩ reng taoor  soaba  la 
bingri a roagdb a yiibã yĩnga, la sugsda b sẽn sakd a 
soab yĩnga,  m  Soab  A Wẽnde, zɩsg b yiibã tʋʋmã a 
yĩnga,  la  f  zɩsg  b  yiibã  keoorã  a  yĩnga,  paas-a  ne 
muunim sõmsã la F ning-a  a  ɭbraahɩɩm  wubrã  pʋgẽ, 
(tɩlgr be a zugu), la F tɩlg-a ne F yolsgã n yi Gεhɩɩm 
namsgã). 
La Sũnnã yaa tɩ limaamã yãnes n zems raoa zugu, 
la sã n yaa paga, yaa a pʋsʋkã, la kũ-rãmbã sã n lagm 
taaba, raoã n be limaamã  sẽnẽ tɩ  pagã  zĩnd  Al-kiblã 
sẽnẽ, la kom-bãaneg sã n lagem-ba, b lʋɩɩsda bi-ribla 

pag taoore, rẽ poorẽ bi-pug kɩdga, tɩ bi-bilfã zug zems 
ne raoã zugu, tɩ pagã pʋsʋka zems raoã zugu, yaa woto 
bala bi-pugla me zugã zemsda pagã zugu, t'a pʋsʋkã 
zems raoã zugu, la pʋʋsdbã fãa zĩndida limaamã poorẽ, 
sã n pa ned sẽn pa paam zĩiga limaamã poorẽ, rẽnd yẽ 
soaba yãnesda limaamã rɩtg wεεngẽ. 
Nii soaba: Kũum mumb sɩfo: 
Sãri wã sẽn kõ sorã, yaa b zulg yaoogã, n tʋg n tãag 
ned pʋsʋka la b maan ya-bẽka Al-ƙiblã wεεngẽ, la b 
ning  kũumã  ya-bẽkẽ  wã  a  rɩtg  wεεngẽ,  la  b  lodg 
kãsengã loeesã, la b ka yãkd kãsengã ye, b kelled n bas-
a-la woto, la b ka lakd a nengã ye, zem tɩ kiidã yaa raoa 
maa paga, rẽ poorẽ tɩ b ning tãn-koεεmã la b fõog tãndã 
halɩ t'a tablg tɩ tomã ka tat-a ye, la sã n ka paam tãn-
koεεmã b tõeeme n maan ne zẽnga, sẽn yaa rapegdo, 
maa kuga, maa raado, sẽn tõe n gɩdg tɩ tomã ra ta-a ye, 
rẽ poorẽ tɩ b gaag tomã n busi, la b bʋʋ nonglem tɩ b 
yeel  wakat-kãngã  (Bismillaah  wa  ʿalaa  millatɩ 
Rasʋʋlɩllaah= Yaa ne Wẽnd yʋʋrã la Wẽnd Tẽn-tʋʋmã 
sorã zug la d mumd-a) la b zẽkda yaoogã n zems nug-
yakemd tεka, la b ning kug-bãaneg a zugu, tɩ sã n yaa 
yol-yole, la b mes-a ne koom. 
La sãri maaname tɩ kiidã yãagdb yals yaoogẽ wã n 
kos n kõ kiidã, bala Nabiyaamã (Wẽnd pʋʋsg la A tɩlgr 

be a yĩnga), a rag n yɩɩme t'a sã n mum kũum n sε, a 
yalsda a zugu, n yeele: 



























































 
 (Kos y yaafa n kõ-y ma-biigã, la y kos tablg ne-a, 
tɩ ad moasa b sokd-a-lame)

1

. 
Wae soaba: Sãri kõo sor ne kũum ninga b 
sẽn ka paam n pʋʋse tɩ b pʋʋs-a mumbã 
poorẽ; 
Bala Nabiyaamã (Wẽnd pʋʋsg la A tɩlgr be a yĩnga) 
a maana woto, la rẽnda yaa a sẽn na n yɩ sẽn zems kiuug 
pʋgẽ, maa sẽn ka ta rẽ, la sã n mikame tɩ wakatã yɩɩda 
woto, sãri ka leb n kõ sor tɩ b pʋʋs-a yaoogẽ wã, bala 
yel-kãng ka togs tɩ yi Nabiyaamã nengẽ (Wẽnd pʋʋsg 
la A tɩlgr be a yĩnga) t'a pʋʋsa kiid a yaoogẽ wã, b sẽn 
mum-a kiuug poorẽ ye. 
Piig soaba: ka sõmb ne kiidã rãmbã tɩ b segl 
rɩɩb n kõ nebã ye; 
Ne  a  Gεriir  ɭbn  Abdɩllaah  Al-Bagaly,  sẽn  yaa 
Ṣahaab wagellã (Wẽnd yard be a yĩnga) koεεga. 







































































 (Tõnd rag n rɩka tigim taaba la rɩɩb seglg kiidã zakẽ 
wã, mumbã poorẽ wã, tɩ yaa kũum kũnkũma)

2

. Limaam 
 

1

 Abuu Daawʋʋd n yiis-a limor (3221), la a Haakɩm (3/ 399). 

2

 A ɭbn Maagε n yiis-a limor (1612) la a Limaam Ahmad (2/ 204). 

Ahmad n togsa ne tikr sẽn be neere, La sã n yaa maan 
rɩɩb n tʋg n kõ bãmbã wã maa sãambã, yell  ka be beenẽ 
ye, la sãri wã kõo sore a rog-pẽtbã la a yagsã tɩ b maan 
rɩɩb n tʋg n kõ-a, bala Nabiyaamã (Wẽnd pʋʋsg la A 
tɩlgr be a yĩnga) kibarã sẽn wa n ta a nengẽ t'a Ga'afar 
ɭbn  Abɩɩ  Ṭaalib  maana  kaalemã  (Wẽnd  yard  be  a 
yĩnga), t'a be Šaamã, Nabiyaamã sagla a zakã rãmb tɩ 
b maan rɩɩb n tʋg n kõ a Ga'afar zakã rãmbã n yeele: 





























 (Ad bũmb ning sẽn maand b soagl n wa-ba)

1

. 
La yell ka be ne kiidã rãmbã tɩ b bool b yagse, maa 
zẽng sẽn ka bãmbã, tɩ b wa rɩ rɩɩb ninga b sẽn kõ-ba ye, 
la yẽ yaa bũmb sẽn ka yãk toaaga sãri wã pʋgẽ, tõnd 
minimã tεka. 
Piig la a yembr soaba: ka sõmb ne paga t'a 
kʋm kiida (bas vɩɩmã la nagmã yεla) n yɩɩg 
rasem a tãab ye, sã n ka a sɩdã kʋmbo. 
Sã n yaa a sɩdã kʋmbo, yẽnda yaa tɩlae ne-a t'a tall 
woto kiuug a naase la rasem piiga, sã n ka mikame t'a 
tara pʋga, rẽnd yaa a pʋgã sẽn wat n roge, ne Sũnn-
kãng sẽn maneg n tablg n yi Nabiyaamã nengẽ (Wẽnd 
pʋʋsg la A tɩlgr be a yĩnga). 
 

1

  Muslim,  kʋya  ragnoore  (976),  An-nasaa'iy,  kʋyɑ  ragnoore 
(2034) Abʋʋ daawʋʋd, kʋya ragnoore (3234), ɭbn Maagε, bũmb 
ning sẽn wa kʋya yell pʋgẽ (1569) Ahmad (2/441). 

La sã n yaa raoa, ka sõmb ne yẽnda t'a tʋg n kũmdẽ, 
n bas vɩɩmã la nagem, ned baa a yembr zugu, zem tɩ 
yaa rog-pẽtbã maa zẽng sẽn ka bãmbã. 
Piig la a yiib soaba: sãri kõo rapã sor tɩ b 
kaagd yaadã wakat la wakato, sẽn na kos yolsg 
n kõ-ba la tẽegd kũumã yelle, la bũmb ning sẽn 
be kũumã poorẽ; 
Nabiyaamã koεεga yĩngɑ (Wẽnd pʋʋsg la A tɩlgr be 
a yĩnga): 








































 
 {Kaag-y  yaadã,  tɩ  ad  b  tẽedga  yãmb  laahrã}

1

. A 
Muslim n yiis-a a gaf-manegdgã pʋgẽ. La Nabiyaamã 
(Wẽnd pʋʋsg la A tɩlgr be a yĩnga) rag n yɩɩme n wilgd 
a Ṣahaabsã tɩ b sã n tʋg n kaag yaadã, bɩ b yeele: 


















 















































































































































 (Tɩlgr be ne yãmb a zagsã rãmbɑ sẽn yaa muumin-
rãmba  la  lɩslaambã,  la  tõnd  na  n  pʋga  yãmb  ne 
lɩslɑɑngo tɩ Wẽnd sã n sake, d kota Wẽnd t'a kõ tõnd 
ne yãmb laafɩ, Wẽnd na yols sẽn reng taoor tõnd pʋgẽ 
la yaoolem rãmbã)

2

. La sã n yaa pagbã, bãmb ka tar 
yaadã kaagr ye, bala Wẽnd Tẽn-tʋʋmã (Wẽnd pʋʋsg la 
 

1

  A  ɭbn  Maagε  n  yiis-a  limor  (1569),  t'a  Al-baaniy  yeel  t'a 
manegame. 

2

 A Muslim n yiis-a limor (975). 

A tɩlgr be a yĩnga) a kãaba pagb nins sẽn kaadg yaadã, 
sẽn paasde, b yεεsda bãmb yaadã kaagrã wa yɩ sabab n 
kẽes-b kɩfẽnd la sugr kongre, yaa woto bala ka sõmb 
ne pagbã tɩ b tʋg n yãagd kũum n nɑ n kẽng yaadẽ ye, 
bala  Wẽnd  Tẽn-tʋʋmã  (Wẽnd  pʋʋsg  la  A  tɩlgr  be a 
yĩnga)  gɩdg-b  lame  tɩ  b  ra  maan  rẽ  ye.  La  sãn  yaa 
kũumã Pʋʋsg miisrẽ wã, maa Pʋʋsgã zĩigẽ, sakdame, 
ne pagbã la rapã fãa gilli. 
Bũmb ning Wẽnd sẽn yols ɑ tigungã n kõ-dã baasg 
lɑ woto. La Wẽnd na pʋʋs la A tɩlg tõnd Nabiyaamã a 
Mʋhammad, ne a zakã rãmba la a Ṣahaabsã. 
 
 
***

mikame tɩ yaa ned sẽn maan kaalem zab laag pʋgẽ. Sã n yaa rẽ, b 

Nabiyaamã  (Wẽnd  pʋʋsg  la  A  tɩlgr  be  a  yĩnga),  a  ka  so  Ʋhd 
kiidbã, a ka pʋʋs-ba. .................................................................. 22 

 ................................................................................................... 28 

 ................................................................................................... 29 

